ai4bharat/Pralekha huggingface dataset:
నీతి ఆయోగ్
అధికారిక విధాన ప్రకటన తొలి ముసాయిదా విడుదలను ప్రకటించిన జి20 స్టార్టప్ 20 ఎంగేజ్మెంట్ గ్రూప్
భారతదేశపు జి 20 అధ్యక్షతన పని చేస్తున్న స్టార్టప్ 20 ఎంగేజ్మెంట్ గ్రూప్ తన ప్రయత్నాలలో ముఖ్యమైన మైలురాయిని ప్రకటించేందుకు గర్విస్తోంది. అధికారిక విధాన ప్రకటనకు సంబంధించిన మూల సూచనలు, విధానాల నిర్దేశాల తొలి ముసాయిదా ప్రస్తుతం ప్రజా వ్యాఖ్యలకు అందుబాటులో ఉంది.
ఆయా దేశాల వ్యాపార వ్యవహారాల స్టార్టప్ పర్యావరణ వ్యవస్థలను తగినట్టుగా ముసాయిదాలో ప్రతిఫలించేలా చూసేందుకు ప్రపంచవ్యాప్తంగా ఉన్న భాగస్వాములు తమ విలువైన అందించవలసిందిగా ఇండియా స్టార్టప్ 20 అధ్యక్షులు డాక్టర్ చింతన్ వైష్ణవ్ ఆహ్వానించారు.
ప్రపంచ స్టార్టప్ సమాజంలో వృద్ధిని, ఆవిష్కరణలను ప్రోత్సహించేందుకు సమ్మిళిత, సమన్వయపూరిత నిర్ణయాలు చేసే ప్రక్రియ ప్రాముఖ్యతను స్టార్టప్ 20 ఎంగేజ్మెంట్ గ్రూప్ గుర్తించింది. ఈ మేరకు తాము స్టార్టప్లను, పెట్టుబడుదారులను, మార్గదర్శులను, ఇన్క్యుబేషన్/ యాక్సిలరేషన్ మేనేజర్లను, విధానకర్తలను, ఇతర పర్యావరణ వ్యవస్థల నిర్మాతలను ఈ సమీక్ష ప్రక్రియలో చురుకుగా పాల్గొనేలా ప్రోత్సహికస్తామని, డాక్టర్ చింతన్ ఉద్ఘాటించారు.
ఆసక్తిగల వర్గాలు ముసాయిదా విధాన ప్రకటనను, ఫీడ్బ్యాక్ ఫార్మ్ను అధికారిక స్టార్టప్ 20 వెబ్ సైట్ః https://www.startup20india2023.org లో పొందవచ్చు. ఈ పత్రం ప్రజా సమీక్షకు, వ్యాఖ్యలకు ప్రస్తుతం అందుబాటులో ఉంది.
ఈ ముఖ్యమైన మైలు రాయిని చేరుకోవడం బృందం సామూహిక ప్రయత్నాలు చేసినందుకు డాక్టర్ చింతన్ కృతజ్ఞతను తెలిపారు. ప్రపంచ స్థాయి స్టార్టప్ పర్యావరణ వ్యవస్థను నేరుగా ప్రభావితం చేసే విధానాలను రూపొందించడంలో విస్త్రత భాగస్వామ్య ప్రాముఖ్యతను ఆయన నొక్కి చెప్పారు.
ప్రజలు అభిప్రాయాలు చెప్పేందుకు 27 మే, 2023 వరకు అవకాశం ఉంటుంది. ఈ సమయంలో ఎంగేజ్మెంట్ గ్రూప్ తమకు అందిన అభిప్రాయాలను సునిశితంగా మూల్యాంకనం చేస్తుంది. వివిధ దేశాలకు చెందిన భాగస్వాముల నుంచి అందుకున్న విలువైన సూచనలను అధికారిక విధాన ప్రకటన అంతిమ నివేదికలో పొందుపరుస్తారు.
సామాజిక అభివృద్ధి, ఆర్థిక వృద్ధికి దోహదం చేస్తూ స్టార్టప్లు సఫలమయ్యేందుకు తోడ్పడే పర్యావరణ వ్యవస్థను సృష్టించాలన్న లక్ష్యానికి కట్టుబడి ఉండటాన్నిజి20కి చెందిన స్టార్టప్ ఎంగేజ్మెంట్ గ్రూప్ కొనసాగిస్తోంది. స్టార్టప్ పర్యావరణ వ్యవస్థ భవిష్యత్తును రూపుదిద్దడంలో ప్రపంచ భాగస్వాముల సమన్వయ ప్రయత్నాలు కీలక పాత్ర పోషిస్తాయి.
స్టార్టప్ 20 ఎంగేజ్మెంట్ గ్రూప్ః
జి20 చట్రంలోని ఒక ప్రత్యేక వేదిక స్టార్టప్20 ఎంగేజ్మెంట్ గ్రూప్. ఇది చర్చలను, సంభాషణలను సులభతరం చేయడం, ఆవిష్కరణలు ప్రోత్సహించడం, స్టార్టప్ పర్యావరణ వ్యవస్థలో వృద్ధి పెంపొందించడంపై దృష్టి పెడుతుంది. వివిధ దేశాలకు చెందిన ప్రతినిధులు కలిగిన గ్రూప్, స్టార్టప్లకు, వ్యవస్థాపలకు, ప్రపంచవ్యాప్తంగా పర్యావరణ నిర్మాతలకు మద్దతును ఇచ్చే విధానాలను రూపొందించి, అమలు చేసేందుకు కృషి చేస్తుంది.
సంపాదకులకు గమనికః
స్టార్టప్20 ఎంగేజ్మెంట్ గ్రూప్ ముందస్తు అనుమతి లేకుండా దయచేసి ఈ పత్రికా ప్రకటనను మార్పులు, సవరణలు చేయవద్దు. ఏదైనా సందేహాలు ఉంటే మీడియా అధికార ప్రతినిధిని సంప్రదించవచ్చు.
సంప్రదించవలసిన వ్యక్తి వివరాలుః
సుమైయా యూసుఫ్
ఇన్నొవేషన్ లీడ్ ,
అటల్ ఇన్నొవేషన్ మిషన్, నీతీ ఆయోగ్
మొబైల్ ః 9319364112
కార్మిక, ఉపాధికల్పన మంత్రిత్వ శాఖ
కోవిడ్-19 గడ్డు పరిస్థితిని పరిగణనలోకి తీసుకుని ఇఎస్ఐ లబ్ధిదారుల కుటుంబాల్లోని శాశ్వత అంగవైకల్య బాధితులు , వారిపై ఆధారపడిన లబ్ధిదారులకు  అందించాల్సిన ప్రయోజనాలు నెలరోజుల్లోనే అందించాలని ఇఎస్ఐసి నిర్ణయం; జైపూర్ 48 ఐపిల కోసం మెడికల్ బోర్డు ఏర్పాటు
మెడికల్ బోర్డు సమాచారం ప్రకారం 85 మంది లబ్ధిదారులకు శాశ్వత అంగవైకల్య ప్రయోజనం, 11 మంది మరణించిన లబ్ధిదారులకు ఇతర ప్రయోజనాలు అందజేత
కోవిడ్-19 వల్ల ఏర్పడిన ఇబ్బందులను పరిగణనలోకి తీసుకుని ఇఎస్ఐ లబ్ధిదారుల కుటుంబాల్లోని శాశ్వత అంగవైకల్య బాధితులు , వారిపై ఆధారపడి జీవనం సాగిస్తున్న వారికి  అందించాల్సిన ప్రయోజనాలను ప్రతీ నెలా చెల్లించాలని ఇఎస్ఐ కార్పొరేషన్ అన్ని ప్రాంతీయ, సబ్ రీజినల్ కార్యాలయాలకు ఉత్తర్వులు జారీ చేసింది. ఆ మేరకు అన్ని ప్రాంతీయ, సబ్ రీజినల్ కార్యాలయాలు బీమా లబ్ధిదారులు, వారి కుటుంబాల్లోని పిడిబిలు, డిబిలకు ప్రయోజనాలను కోవిడ్-19 మహమ్మారి వ్యాపించిన కాలంలో నెలవారీ చెల్లింపులు చేస్తోంది. అలాగే బీమాదారులు సంపాదన నష్టపోయినట్టయితే సంప్రదించేందుకు రోజువారీ పని చేసే మెడికల్ బోర్డు ఏర్పాటు చేసింది.
రాజస్తాన్ లోని పింద్వాడా జిల్లాలోని సిరోహిలో వృత్తిపరమైన వ్యాధులు సిలికోసిస్/ బైసినోసిస్ తో బాధ పడుతున్న 48 మంది బీమాదారుల కోసం జైపూర్ లోని మోడల్ ఆస్పత్రిలో ప్రత్యేకంగా మెడికల్ బోర్డు ఏర్పాటు చేశారు. వృత్తిపరంగా సంక్రమించే వ్యాధులతో బాధపడే వారికి పరీక్షలు నిర్వహించడం కోసం అంతకు ముందే మరో మెడికల్ బోర్డు ఉంది. మెడికల్ బోర్డు ఏర్పాటు కన్నా ముందే మొత్తం 48 మంది లబ్ధిదారులకు అక్కడ కోవిడ్-19 పరీక్షలు నిర్వహించారు. మెడికల్ బోర్డు ఆదేశాల మేరకు వృత్తిపరంగా సంక్రమించే వ్యాధులతో బాధ పడుతున్న 85 మంది లభ్ధిదారులకు శాశ్వత అంగవైకల్య ప్రయోజనం కూడా చెల్లించారు.
అలాగే సిలికోసిస్/ బైసినోసిస్ తో మరణించిన ఆరుగురు లబ్ధిదారులపై ఆధారపడిన వారికి కూడా డిపెండెంట్ ప్రయోజనం చెల్లింపు ఈ నెల నుంచే ప్రారంభించారు.
వీటికి తోడు ఉద్యోగబాధ్యతల్లో భాగంగా గాయపడి మరణించిన వారు ఐదుగురి ప్రయోజనాల చెల్లింపునకు కూడా ప్రాధాన్యతా ప్రాతిపదికన నెల రోజుల్లోనే ఆమోదం ఇచ్చారు. అంతే కాదు వారిపై ఆధారపడిన కుటుంబ సభ్యులకు చెల్లింపులు కూడా చేయాలని జైపూర్ రీజినల్ కార్యాలయం నిర్ణయించింది.
రక్షణ మంత్రిత్వ శాఖ
స్వదేశీ బూస్టర్తో కూడిన బ్రహ్మోస్ క్షిపణి ప్రయోగం విజయవంతం
ఉపరితలం నుంచి ఉపరితలానికి ప్రయోగించే బ్రహ్మోస్ సూపర్సోనిక్ క్రూయిజ్ క్షిపణి ప్రయోగం మరోమారు విజయతమైంది. స్వదేశీ బూస్టర్, ఎయిర్ఫ్రేమ్ సెక్షన్, ఇంకా అనేక 'భారత్లో తయారీ' ఉప వ్యవస్థలను కలిగివుండడం ప్రస్తుత ప్రయోగంలోని విశేషాలు. ఒడిశాలోని బాలాసోర్ ఐటీఆర్ నుంచి ఉదయం 10.30 గంటలకు ప్రయోగం నిర్వహించారు. దేశీయ సత్తా వృద్ధిల్లో ఈ విజయం మరో అడుగుగా మారింది. బ్రహ్మోస్ క్షిపణి గరిష్టంగా 2.8 మాక్ వేగంతో దూసుకెళ్లగలదు.
అద్భుతమైన విజయం సాధించారంటూ; డీఆర్డీవో, బ్రహ్మోస్ బృందాన్ని రక్షణ శాఖ మంత్రి శ్రీ రాజ్నాథ్ సింగ్ అభినందించారు. డీఆర్డీవో ఛైర్మన్ డా.జి.సతీష్రెడ్డి కూడా శాస్త్రవేత్తల బృందాన్ని, పరిశ్రమను ప్రశంసించారు.
ఆత్మనిర్భర్ భారత్ ప్రతిజ్ఞను నిజం చేస్తూ, శక్తిమంత బ్రహ్మోస్ వ్యవస్థ కోసం దేశీయ బూస్టర్, విడిభాగాలను తయారు చేయడానికి ఈ ప్రయోగ విజయం బాటలు పరిచింది.
ఆరోగ్య, కుటుంబ సంక్షేమ మంత్రిత్వ శాఖ
75 లక్షలకు పైగా కోలుకున్న కోవిడ్ బాధితులతో
అంతర్జాతీయ రాంకు నిలబెట్టుకున్న భారత్
చికిత్స పొందుతూ ఉన్నవారి సంఖ్య
రెండు నెలల్లో మూడు రెట్లకు పైగా తగ్గుదల
11 కోట్ల మైలురాయి దాటిన కోవిడ్ పరీక్షలు
కోవిడ్ నుంచి విముక్తి పొందిన వారి సంఖ్య అధికంగా ఉండటతో అంతర్జాతీయంగా భారత్ మెరుగైన స్థానంలో కొనసాగుతూ ఉంది. ఇప్పటివరకు కోలుకున్న వారి సంఖ్య 75 లక్షలు దాటి 75,44,798 కి చేరింది. గడిచిన 24 గంటలలో 53,285 మంది కోలుకున్నారు.
చికిత్సలో ఉన్నవారి సంఖ్య క్రమేపీ తగ్గుతూ వస్తోంది. భారత్ లో ప్రస్తుతం చికిత్స పొందుతూ ఉన్న కోవిడ్ బాధితుల సంఖ్య ప్రస్తుతం 5,61,908 గా నమోదైంది.
దేశంలో నమోదైన మొత్తం పాజిటివ్ కేసులలో ఇప్పటికీ చికిత్సలో ఉన్నవారు 6.83% మాత్రమే. కేవలం రెండు నెలల కాలంలో చికిత్సపొందుతూ ఉన్నవారి శాతం మూడు రెట్లు తగ్గింది. సెప్టెంబర్ 3న చికిత్సపొందుతున్నవారి శాతం 21.16% గా నమోదైంది.
దేశంలో 2020 జనవరి నుంచి కోవిడ్ పరీక్షల సంఖ్య గణనీయంగా పెరుగుతూ వచ్చింది. ఆ విధంగా పరీక్షల విస్తృతి పెరగటం వల్ల బాధితులను త్వరగా గుర్తించటం, చికిత్స అందించటం సాధ్యమవుతోంది. ది ఇప్పుడు 11 కోట్ల మైలు రాయి దాటి 11,07,43,103 చేరాయి. కేంద్ర, రాష్టప్రభుత్వాల సమన్వయంతో దేశంలో లాబ్ ల సంఖ్య కూడా పెద్ద ఎత్తున పెరిగి 2037 కు చేరాయి.
పెద్ద సంఖ్యలో కోలుకుంటూ ఉండటం వలన జాతీయ స్థాయిలో కోలుకుంటున్నవారి శాతం ప్రస్తుతం 91.68 శాతానికి చేరింది. కొత్తగా గత 24 గంటలలో కోలుకున్న వారిలో 78% మంది 10 రాష్టాలకు చెందినవారు ఉన్నారు. కేరళ, కర్నాటక రాష్ట్రాల్లో అత్యధికంగా ఎనిమిదేసి వేలకు పైగా కోలుకున్నవారు నమోదయ్యారు. 4,000 కు పైగా కెసులతో ఢిల్లీ, పశ్చిమబెంగాల్ ఆ తరువాత స్థానాల్లో ఉన్నాయి.
కొత్తగా గత 24 గంటలలో 45,321 మందికి పాజిటివ్ నిర్థారణ అయింది. కొత్త కేసులలో 80% కేవలం 10 రాష్ట్రాల్లోనే కేంద్రీకృతమయ్యాయి. కేరళ కొత్త కేసులలో 7,025 ఎక్కువగా నమోదు చేస్తూ మొదటి స్థానంలో నిలిచింది. ఢిల్లీ, మహారాష్ట్ర రెండూ ఐదేసి వేలకు పైగా కేసులతో ఆ తరువాత స్థానంలో ఉన్నాయి.
గడిచిన 24 గంటలలో 496 మరణాలు నమోదయ్యాయి. వాటిలో 82% మరణాలు కేవలం 10 రాష్ట్రాల్లోనే సంభవించాయి. నిన్నటి మరణాలలో 22%  కేవలం మహారాష్ట్రలోనే నమోదయ్యాయి.59 మరణాలతో పశ్చిమబెంగాల్ రెండో స్థానంలో ఉంది.
వ్యవసాయ మంత్రిత్వ శాఖ
వ్యవసాయం, రైతుల సంక్షేమం మంత్రిత్వ శాఖ కింద డిఏ & ఎఫ్డబ్ల్యూలో ప్లాంట్ ప్రొటెక్షన్ అండ్ క్వారంటైన్ డైరెక్టరేట్, ఆసియా పసిఫిక్ ప్లాంట్ ప్రొటెక్షన్ కమిషన్  సంయుక్తంగా ముంబైలో జూన్ 19 నుండి 23 వరకు మామిడిపై కీటక నిర్వహణ కోసం అనుసరించాల్సిన వ్యూహంపై నిర్వహించనున్న కార్యశాల
నవంబర్ 2022లో బ్యాంకాక్లో జరిగిన ఆసియా మరియు పసిఫిక్ ప్లాంట్ ప్రొటెక్షన్ కమిషన్  32వ సెషన్లో ఆసియా పసిఫిక్ ప్లాంట్ ప్రొటెక్షన్ కమిషన్ 2023-24 ద్వైవార్షికానికి సమీకృత కీటక నిర్వహణ  స్టాండింగ్ కమిటీ అధ్యక్ష స్థానానికి భారతదేశాన్ని ఏకగ్రీవంగా ఎన్నుకుంది. దీని ప్రకారం, మామిడిపై పండ్ల పురుగుల నిర్వహణ కోసం సిస్టమ్స్ అప్రోచ్పై ఏపీపీపీసి వర్క్షాప్ జూన్ 19-23 మధ్య హోటల్ ఫార్చ్యూన్ సెలెక్ట్ ఎక్సోటికా, వాషి, నవీ ముంబైలో జరుగుతుంది.
వ్యవసాయం, రైతు సంక్షేమ శాఖ జాయింట్ సెక్రటరీ , ఏపీపీపీసి సెక్రటేరియట్ ఎగ్జిక్యూటివ్ సెక్రటరీ డాక్టర్ యుబక్ ధోజ్ జి.సి, శ్రీ ఆశిష్ కుమార్ శ్రీవాస్తవ్ సమక్షంలో వర్క్షాప్ను వ్యవసాయ, రైతు సంక్షేమ శాఖ మంత్రి సహాయ మంత్రి శోభా కరంద్లాజే ప్రారంభించారు. శోభా కరంద్లాజే, ప్రపంచవ్యాప్తంగా మార్కెట్ పొందడానికి చీడలు లేని, అవశేషాలు లేని పండ్లు కూరగాయల ఉత్పత్తిపై ఉద్ఘాటించారు, తద్వారా రైతు ఆదాయం పెరుగుతుంది. వసుధైవ కుటుంబం అనే భారతదేశ నినాదం వర్క్షాప్ ప్రయోజనం వ్యాప్తి చెందుతుందని
ఏపీపీపీసి ఐపీఎం స్టాండింగ్ కమిటీ, ప్లాంట్ ప్రొటెక్షన్ అడ్వైజర్ డాక్టర్ జేపీ సింగ్ తన స్వాగత ప్రసంగంలో రైతుల రిజిస్ట్రేషన్, రైతులు మంచి వ్యవసాయ పద్ధతులను అవలంబించడం, పెస్ట్ మానిటరింగ్, ప్రాసెసింగ్ అటాక్ హౌస్, ఫైటోసానిటరీ ద్వారా భారతదేశంలో సిస్టమ్స్ అప్రోచ్ అమలు ప్రయాణాన్ని వివరించారు.
బంగ్లాదేశ్, ఇండోనేషియా, లావో, మలేషియా, నేపాల్, ఫిలిప్పీన్స్, సమోవా, శ్రీలంక, థాయ్లాండ్, వియత్నాం, భూటాన్ల నుండి భౌతికంగా వర్క్షాప్కు హాజరయ్యారు, మిగిలిన దేశాల నుండి వర్చ్యువల్ గా హాజరయ్యారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 8.60 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
8,60,46,365
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 8.60 కోట్లకు పైగా  డోసులు అందుబాటులో ఉన్నాయి.
రాష్ట్రపతి సచివాలయం
మాజీ రాష్ట్రపతి వెంకట్రామన్ కు రాష్టపతి నివాళులు
భారత మాజీ రాష్టపతి శ్రీ ఆర్ వెంకట్రామన్ జయంతి సందర్భంగా రాష్ట్రపతి శ్రీ రామ్ నాథ్ కోవింద్ ఈ రోజు  రాష్ట్రపతి భవన్ లో పుష్పాంజలి ఘటించారు. శ్రీ వెంకట్రామన్ చిత్రపటం ఎదుట నివాళులర్పించిన వారిలో రాష్ట్రపతితో బాటు రాష్ట్రపతి భవన్ అధికారులు కూడా ఉన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఇండియా పోస్ట్, కెనడా పోస్ట్ మధ్య ఇంటర్నేషనల్ ట్రాక్డ్ ప్యాకెట్ సర్వీసు
ఈ-కామర్స్ ఎగుమతుల్లో మరింత సౌలభ్యం కోసం, భారత్-కెనడా మధ్య ఇంటర్నేషనల్ ట్రాక్డ్ ప్యాకెట్ సర్వీసు  ప్రారంభం అవుతోంది. ఇందుకోసం, కెనడా పోస్ట్తో ఇండియా పోస్ట్ ఇటీవల ఒప్పందం కుదుర్చుకుంది. 2023 జూన్ 28 నాటి గెజిట్లో తపాలా విభాగం ప్రకటన ప్రకారం, ఈ సేవ జులై 01, 2023 నుంచి అమలులోకి వస్తుంది.
ఉత్పత్తుల పంపిణీ, బట్వాడా కోసం తీసుకొచ్చిన పోటీ ఆధారిత సేవ ఐటీపీఎస్. ఎంఎస్ఎంఈలు, చిన్న వ్యాపార సంస్థల వంటివి స్థానిక తపాలా కార్యాలయాల ద్వారా తమ ఉత్పత్తులను విదేశాలకు ఎగుమతి చేసేలా ప్రోత్సహించడానికి దీనిని రూపొందించారు. ఇండియా పోస్ట్ ఇప్పటికే 38 భాగస్వామ్య దేశాలకు ఈ సేవను అందిస్తోంది, కెనడా 39వ దేశం. బ్రిటన్, ఫ్రాన్స్, యూఏఈ, ఈజిప్టు, ఒమన్ సహా 22 దేశాలతో 2023 జూన్ 01 నుంచి ఇండియా పోస్ట్ ఒప్పందం కుదుర్చుకుంది. వీటితో కలిపి, భాగస్వామ్య దేశాల సంఖ్య 16 నుంచి 38కి పెరిగింది. బట్వాడా వ్యయాలతో పాటు ఐటీపీఎస్ సేవలు లభించే దేశాల వివరాలను https:/ /www.indiapost.gov.in/MBE/Pages/Content/International-Tracked-Packet-.aspx. లింక్ ద్వారా చూడవచ్చు.
అంతర్జాతీయ ఈఎంఎస్ , ఇతర మార్కెట్ ఉత్పత్తులతో పోలిస్తే ఐటీపీఎస్ ధరలు తక్కువగా ఉంటాయి. మొదటి 50 గ్రాముల బరువుకు రూ.400 రుసుము, ఆపై ప్రతి అదనపు 50 గ్రాములకు రూ.35 చొప్పున చెల్లించాలి. ఎగుమతిదార్ల వద్దకే వచ్చి ఉత్పత్తులను సేకరించే వెసులుబాటుతో, 2 కిలోల వరకు తక్కువ ధరకే బట్వాడా సౌకర్యాన్ని ఇది అందిస్తుంది. ఒప్పంద భాగస్వాములకు పరిమాణ ఆధారిత తగ్గింపును అందిస్తుంది.
ప్రధాన మంత్రి కార్యాలయం
హరియాణా స్థాపన దినం నాడు శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ నేడు హరియాణా స్థాపన దినం కావడం తో ఆ రాష్ట్ర ప్రజల కు శుభాకాంక్షలు తెలిపారు.
హరియాణా ను 1966వ సంవత్సరం నవంబర్ 1వ తేదీ నాడు స్థాపించడం జరిగింది.
హరియాణా శౌర్యాన్ని కలిగిన, నైపుణ్యాన్ని కలిగిన, యవ్వనభరితం అయినటువంటి రాష్ట్రం. ఈ రాష్ట్రం లో ప్రాచీన మరియు అధునాతన సంస్కృతుల సమ్మేళనాన్ని చూడవచ్చంటూ ప్రధాన మంత్రి అభివర్ణించారు. హరియాణా పురోగమన పథం లో ముందంజలు వేస్తూ ఉండాలని, దేశ ప్రజల సంక్షేమాని కి తోడ్పాటు ను అందింరచడాన్ని కొనసాగించాలని ఆయన ఆకాంక్షించారు.
शौर्य और कौशल, जवान और किसान, प्राचीन संस्कृति और नव तकनीक की संगम स्थली हरियाणा के निवासियों को राज्य के स्थापना दिवस की बहुत-बहुत बधाई। विकास की राह पर निरंतर अग्रसर यह प्रदेश आगे भी देश की समृद्धि में अपना अमूल्य योगदान देता रहे।
— Narendra Modi  November 1, 2019(Visitor Counter : 48
నీతి ఆయోగ్
నీతి ఆయోగ్ 8వ గవర్నింగ్ కౌన్సిల్ సమావేశాన్ని నిర్వహించనుంది.
‘వికసిత్ భారత్ @2047: రోల్ ఆఫ్ టీమ్ ఇండియా’ గవర్నింగ్ కౌన్సిల్ మీటింగ్ థీమ్
నీతి ఆయోగ్ తన 8వ గవర్నింగ్ కౌన్సిల్ సమావేశాన్ని ‘వికసిత్ భారత్ @ 2047: టీమ్ ఇండియా పాత్ర’ అనే అంశంపై మే 27, 2023న న్యూ ఢిల్లీలోని ప్రగతి మైదాన్లోగల కొత్త కన్వెన్షన్ సెంటర్లో నిర్వహించనుంది.
సమావేశంలో  విక్షిత్ భారత్@2047,  MSMEలపై ఒత్తిడి,  మౌలిక సదుపాయాలు మరియు పెట్టుబడులు,  అనుసరణలను తగ్గించడం,  మహిళా సాధికారత, ఆరోగ్యం మరియు పోషకాహారం  నైపుణ్యాభివృద్ధి,  అభివృద్ధి మరియు సామాజిక మౌలిక సదుపాయాల కోసం గతి శక్తి సహా ఎనిమిది ప్రముఖ ఇతివృత్తాలపై చర్చ జరుగుతుంది.
ఈ సమావేశంలో ఆయా రాష్ట్రాలు, కేంద్ర పాలిత ప్రాంతాల ముఖ్యమంత్రులు, /లెఫ్టినెంట్ గవర్నర్లు పాల్గొంటారు. అన్ని రాష్ట్రాలు మరియు కేంద్ర పాలిత ప్రాంతాల గవర్నర్లు, కేంద్ర మంత్రులు ఎక్స్-అఫీషియో సభ్యులుగా.. నీతి ఆయోగ్ వైస్ ఛైర్మన్ మరియు సభ్యులుగా ఉంటారు. నీతి ఆయోగ్ ఛైర్మన్గా ప్రధానమంత్రి ఈ సమావేశానికి అధ్యక్షత వహిస్తారు.
8వ గవర్నింగ్ కౌన్సిల్ సమావేశానికి సన్నాహకంగా.. 2వ ప్రధాన కార్యదర్శుల సమావేశం 2023 జనవరిలో నిర్వహించారు. ఇక్కడ పై అంశాలపై విస్తృతంగా చర్చించారు. విస్తృత స్థాయి వాటాదారుల సంప్రదింపులు మరియు విషయ నిపుణులు, విద్యావేత్తలు మరియు అభ్యాసకులతో మేధోమథన సెషన్లు కాన్ఫరెన్స్లకు ముందు నిర్వహించారు. ప్రధానమంత్రి హాజరైన 2వ ప్రధాన కార్యదర్శుల సమావేశం, భారత ప్రభుత్వం నుండి ఎంపిక చేయబడిన కార్యదర్శులను మరియు అన్ని రాష్ట్రాలు/కేంద్రపాలిత ప్రాంతాల నుండి ముఖ్య కార్యదర్శులను ఒకచోట చేర్చింది. వారు థీమాటిక్ బెస్ట్ ప్రాక్టీసెస్ మరియు విధానాలను పరస్పరం పంచుకున్నారు.
ప్రపంచంలోని ఐదవ అతిపెద్ద ఆర్థిక వ్యవస్థగా మరియు అత్యధిక జనాభా కలిగిన దేశంగా, భారతదేశం దాని ఆర్థిక అభివృద్ధి పథంలో ఒక దశలో ఉంది. ఇది రాబోయే 25 సంవత్సరాలలో వేగవంతమైన వృద్ధిని సాధించగలదు. ఈ సందర్భంలో, 8వ గవర్నింగ్ కౌన్సిల్ సమావేశం 2047 నాటికి వికసిత్ భారత్ కోసం ఒక రోడ్మ్యాప్ను రూపొందించడానికి అవకాశాన్ని అందిస్తుంది. దీనిలో కేంద్రం మరియు రాష్ట్రాలు కలిసి టీమ్ ఇండియాగా పని చేయవచ్చు. భారతదేశం యొక్క సామాజిక ఆర్థిక వృద్ధి మరియు పరివర్తన ప్రపంచంపై సానుకూల ప్రభావాన్ని కలిగి ఉన్నందున ఇది అంతర్జాతీయ వ్యవహారాల్లో ముఖ్యమైన పాత్ర పోషిస్తుంది.
ఈ 8వ గవర్నింగ్ కౌన్సిల్ సమావేశం కూడా భారతదేశం యొక్క G20 ప్రెసిడెన్సీ నేపథ్యంలో జరుగుతోంది. భారతదేశం యొక్క G20 నినాదం 'ఒక భూమి, ఒక కుటుంబం, ఒక భవిష్యత్తు' దాని నాగరికత విలువలను మరియు మన గ్రహం యొక్క భవిష్యత్తును సృష్టించడంలో ప్రతి దేశం యొక్క పాత్ర గురించి దాని దృష్టిని తెలియజేస్తుంది. విలువల ఆధారిత నాయకత్వాన్ని అందించగల భారతదేశ సామర్థ్యం మరియు స్థాయిలో అభివృద్ధిని అందించగల సామర్థ్యంపై అభివృద్ధి చెందుతున్న ప్రపంచానికి అపారమైన ఆశలు ఉన్నాయి. ఈ విలక్షణమైన అభివృద్ధి పథాన్ని సాధించడంలో కేంద్రం మరియు రాష్ట్రాలు గణనీయమైన పాత్ర పోషించాయి.
భారతదేశ వృద్ధి రాష్ట్రాల అభివృద్ధితో ముడిపడి ఉంది. ప్రధాని తన 76వ స్వాతంత్ర్య దినోత్సవ ప్రసంగంలో ప్రస్తావించినట్లు... ‘మన రాష్ట్రాలు అభివృద్ధి చెందినప్పుడు, భారతదేశం అభివృద్ధి చెందుతుంది. ఇది వచ్చే 25 సంవత్సరాల భారతదేశం యొక్క సమగ్ర మరియు స్థిరమైన దృష్టికి మార్గదర్శక స్ఫూర్తి అవుతుంది. ఈ దృక్పథాన్ని సాధించడానికి, 8వ పాలక మండలి సమావేశం కేంద్ర-రాష్ట్ర సహకారాన్ని బలోపేతం చేయడానికి మరియు వికసిత్ భారత్ @ 2047 లక్ష్యాన్ని సాధించడానికి భాగస్వామ్యాలను రూపొందించడానికి ఒక వేదికను అందిస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
లైఫ్ సర్టిఫికేట్ సమర్పించడానికి ప్రభుత్వం ప్రస్తుత కాలపరిమితిని సడలించింది: డాక్టర్ జితేంద్ర సింగ్
మహమ్మారి సమయంలో వృద్ధులకు ఎంతో ప్రయోజనం చేకూరుస్తుందని పేర్కొన్న కేంద్ర మంత్రి
లైఫ్ సర్టిఫికేట్ సమర్పించడానికి ప్రభుత్వం ప్రస్తుత కాలపరిమితిని సడలించి, వృద్ధులకు పెద్ద ఉపశమనం కలిపించిందని కేంద్ర ఈశాన్య ప్రాంత అభివృద్ధి , పీఎంఓ, సిబ్బంది, ప్రజాసమస్యలు, పెన్షన్లు, అణువిద్యుత్, అంతరిక్ష శాఖల సహాయ మంత్రి  డాక్టర్ జితేంద్ర సింగ్ అన్నారు.
కేంద్ర ప్రభుత్వ పింఛనుదారులంతా 2020 నవంబర్ 1 నుండి 2020 డిసెంబర్ 31 వరకు లైఫ్ సర్టిఫికేట్ను సమర్పించవచ్చు. అంతకుముందు ఇది పెన్షన్ కొనసాగించడానికి నవంబర్ నెలలో మాత్రమే ఉండేది. 80 సంవత్సరాలు, అంతకంటే ఎక్కువ వయస్సు గల పింఛనుదారులు 2020 అక్టోబర్ 1 నుండి 2020 డిసెంబర్ 31 వరకు లైఫ్ సర్టిఫికేట్ను సమర్పించవచ్చు. ఈ పొడిగించిన కాలంలో, పెన్షన్ను పెన్షన్ పంపిణీ అధికారులు  చెల్లించడం నిరంతరాయంగా కొనసాగుతుంది.
కొనసాగుతున్న కోవిడ్ -19 మహమ్మారి, వృద్ధులకు కరోనా వైరస్ దుర్బలత్వాన్ని దృష్టిలో ఉంచుకుని ఈ నిర్ణయం తీసుకున్నట్లు డాక్టర్ జితేంద్ర సింగ్ చెప్పారు. కస్టమర్ గుర్తింపును స్థాపించడానికి సమ్మతి-ఆధారిత ప్రత్యామ్నాయ పద్ధతిగా వీడియో-ఆధారిత కస్టమర్ ఐడెంటిఫికేషన్ ప్రాసెస్  ను అనుమతించే జనవరి 9, 2020 నాటి ఆర్బిఐ నోటిఫికేషన్ ప్రకారం, పెన్షన్ పంపిణీకి అవకాశాలను బ్యాంకులు కూడా అన్వేషించమని కోరారు. శాఖల వద్ద రద్దీని నివారించడానికి, పెన్షనర్ నుండి ఆర్బిఐ మార్గదర్శకాల ద్వారా అనుమతించిన మేరకు లైఫ్ సర్టిఫికేట్ పొందటానికి ఈ పద్దతి. ప్రతి కేంద్ర ప్రభుత్వ పెన్షనర్ వారి పెన్షన్ మరింత కొనసాగించడానికి నవంబర్ నెలలో జీవిత ధృవీకరణ పత్రాన్ని సమర్పించాలి. పెన్షనర్లు బ్యాంక్ శాఖలను సందర్శించడం ద్వారా జీవిత ధృవీకరణ పత్రాన్ని సమర్పించవచ్చు, అయినప్పటికీ, పెన్షన్ & పెన్షనర్ల సంక్షేమ శాఖ డిజిటల్ లైఫ్ సర్టిఫికేట్ను ప్రోత్సహిస్తోంది, ఇంట్లో నుండి కూడా ఈ సౌలభ్యాన్ని వినియోగించుకోవచ్చు. 2019 లో, చాలా సీనియర్ పెన్షనర్లకు అదనపు సమయాన్ని కేటాయించే చర్యగా, 80 సంవత్సరాలు, అంతకంటే ఎక్కువ వయస్సు గల పింఛనుదారులకు ప్రతి సంవత్సరం నవంబర్ 1 వ తేదీకి బదులుగా అక్టోబర్ 1 నుండి లైఫ్ సర్టిఫికేట్ను సమర్పించడానికి వీలు కల్పిస్తూ డిపార్ట్మెంట్ ఆదేశాలు జారీ చేసింది. నవంబర్ నెలలో సాధారణ రద్దీని నివారించడానికి ఈ చొరవ తీసుకున్నారు.
యువజన వ్యవహారాలు, క్రీడల మంత్రిత్వ శాఖ
షూటింగ్లో పారాలింపిక్ స్వర్ణ పతకం సాధించి తొలి భారతీయ మహిళగా నిలిచిన అవని లేఖర: దేశవ్యాప్తంగా ప్రశంసల వెల్లువ
ముఖ్యాంశాలు:
- టోక్యో పారాలింపిక్స్లో బంగారు పతకం సాధించినందుకు అవని లేఖారాను అభినందించిన ప్రధాని
- పారా షూటర్ లేఖర చారిత్రాత్మక విజయం సాధించారని క్రీడా మంత్రి శ్రీ అనురాగ్ ఠాకూర్ ప్రశంస
19 ఏళ్ల పారా షూటర్ అవని లేఖర సోమవారం టోక్యో పారాలింపిక్ గేమ్స్లో స్వర్ణం సాధించి చరిత్ర సృష్టించింది. తన తొలి పారాలింపిక్స్లో పోటీపడుతున్న అవని, పారాలింపిక్ రికార్డ్ కోసం ఆర్ 2 మహిళల 10 మీటర్ల ఎయిర్ రైఫిల్ ఎస్హెచ్ 1 కేటగిరీలో 249.6 పాయింట్లను సాధించి ప్రపంచ రికార్డును సమం చేసింది.
అంతకుముందు, రాజస్థాన్లో అసిస్టెంట్ కన్జర్వేటర్ ఆఫ్ ఫారెస్ట్గా పనిచేసే అవని, జైపూర్లోని జెడిఎ షూటింగ్ రేంజ్లో శిక్షణ పొంది, 621.7 పాయింట్లు సాధించి అర్హతలో ఏడవ స్థానంలో నిలిచి ఫైనల్లో చోటు దక్కించుకుంది. 2012 లో రోడ్డు ప్రమాదం జరిగినప్పటి నుండి ఆమె వీల్చైర్కి కట్టుబడి ఉంది. స్కూల్ టాపర్ జీవితం అంటే మంచి కార్డులు వచ్చినా ఆడే విధానం బట్టి ఉంటుందని అవని అంటోంది.
"అసాధారణ ప్రదర్శన మీది అవనీ! కష్టపడి సంపాదించిన, అర్హత ఉన్న మీరు బంగారాన్ని గెలుచుకున్నందుకు అభినందనలు, మీ శ్రమశక్తి, షూటింగ్ పట్ల ఉన్న మక్కువ కారణంగా ఇది సాధ్యమైంది. భారతీయ క్రీడలకు ఇది నిజంగా ప్రత్యేక క్షణం. మీ భవిష్యత్తు ప్రయత్నాలకు శుభాకాంక్షలు ”అని ప్రధాన మంత్రి శ్రీ నరేంద్ర మోదీ ట్వీట్ చేశారు.
క్రీడా మంత్రి శ్రీ అనురాగ్ ఠాకూర్ కూడా ఆమె సాధించిన విజయానికి శుభాకాంక్షలు తెలిపారు" ఒలింపిక్స్, పారాలింపిక్స్లో స్వర్ణం సాధించిన ఏకైక మహిళగా ఇది చారిత్రాత్మక విజయం!" అని శ్రీ ఠాకూర్ తన ట్వీట్లో పేర్కొన్నారు.
2017 నుండి డబ్ల్యూఎస్పిఎస్ వరల్డ్ కప్లో ఆర్2లో జూనియర్ వరల్డ్ రికార్డ్తో సిల్వర్, డబ్ల్యూఎస్పిఎస్ వరల్డ్ కప్ 2017 లో కాంస్యం,క్రొయేషియాలో డబ్ల్యూఎస్పిఎస్ వరల్డ్ కప్లో రజతం మరియు 2019 లో రజతంతో సహా అనేక ప్రపంచ కప్ పతకాలు సాధించింది.
2017 నుండి, ప్రభుత్వం ట్రైనింగ్ అండ్ కాంపిటీషన్ లో వార్షిక క్యాలెండర్  ద్వారా ఆమె ట్రైనింగ్కు నిధులు సమకూర్చడంతో పాటు టార్గెట్ ఒలింపిక్ పోడియం స్కీమ్  లో చేర్చుకోవడం ద్వారా అవనికి మద్దతు ఇచ్చింది. ఆమె 12 అంతర్జాతీయ పోటీలలో పాల్గొంది, స్పోర్ట్స్ కిట్తో పాటు స్పోర్ట్స్ సైన్స్ మద్దతుతో నేషనల్ కోచింగ్ క్యాంప్లకు హాజరైంది. ఇంట్లో కంప్యూటరైజ్డ్ డిజిటల్ టార్గెట్, ఎయిర్ రైఫిల్, మందుగుండు సామగ్రి మరియు ఉపకరణాలను ఏర్పాటు చేయడానికి ఆమెకు ఆర్థిక సహాయం కూడా లభించింది.
సెప్టెంబర్ 1న సిద్దార్థ బాబు మరియు దీపక్తో పాటుగా ఆర్3 మిక్స్డ్ 10 మీ ఎయిర్ రైఫిల్ ప్రోన్ ఎస్హెచ్ 1 ఈవెంట్లో అవని మళ్లీ రంగంలోకి దిగబోతోంది.
ప్రధాన మంత్రి కార్యాలయం
బొగ్గు, గనుల రంగాలను ముందుకు తీసుకువెళ్లేందుకు మార్గాలపై చర్చించడానికి సమావేశం ఏర్పాటు చేసిన ప్రధానమంత్రి శ్రీనరేంద్ర మోదీ
కోవిడ్ -19 మహమ్మారి నేపథ్యంలో ఆర్థిక వ్యవస్థకు ఊపునిచ్చేలా, గనులు, బొగ్గు రంగాలలో అవకాశం ఉన్న ఆర్థిక సంస్కరణలను చర్చించడానికి ప్రధానమంత్రి శ్రీ నరేంద్ర మోడీ విస్తృత సమావేశం నిర్వహించారు. దేశీయ వనరుల నుండి ఖనిజ వనరులు సులభంగా, సమృద్ధిగా లభించేలా చూడటం, గనుల అన్వేషణను పెంచడం, పెట్టుబడి , ఆధునిక సాంకేతిక పరిజ్ఞానాన్ని ఆకర్షించడం, పారదర్శక, సమర్థవంతమైన ప్రక్రియల ద్వారా పెద్ద ఎత్తున ఉపాధి అవకాశాలు కల్పించడం వంటి అంశాలను ఈ సందర్భంగా చర్చించారు.
(అదనపు బ్లాకులను వేలం వేయడం, వేలంలో విస్తృతంగా పాల్గొనడాన్ని ప్రోత్సహించడం, ఖనిజ వనరుల ఉత్పత్తిని పెంచడం, మైనింగ్ ఖర్చు, రవాణా ఖర్చులను తగ్గించడం, వ్యాపారం చేసే సౌలభ్యాన్ని పెంచడం, పర్యావరణ సుస్థిర అభివృద్ధితో కార్బన్ ఫుట్ప్రింట్ను తగ్గించడం కూడా ఈ చర్చల్లో ప్రధానమైన అంశాలుగా ఉన్నాయి.
వేలం వ్యవస్థలో సంస్కరణలు, సమర్థవంతమైన సంస్థాగత ఏర్పాట్లు, గనుల అన్వేషణ ,మైనింగ్లో ప్రైవేటు రంగాల భాగస్వామ్యం, ప్రభుత్వ రంగాన్ని మరింత పోటీగా మార్చడంతో పాటు ఖనిజ అభివృద్ధి నిధి ద్వారా సమాజ అభివృద్ధి కార్యకలాపాలను విస్తృతంగా చేపట్టడం వంటి అంశాలు కూడా చర్చించారు. దేశీయ సామాగ్రిసరఫరాల కోసం సముద్ర మార్గాలను ఉపయోగించడం సహా ఖనిజాల తరలింపు, మౌలిక సదుపాయాలను విస్తరించడం, మెరుగుపరచడం వంటి అంశాలు కూడా ఈసందర్భంగా చర్చకు వచ్చాయి.
గనుల నుండి రైల్వే స్లైడింగ్ వరకు బొగ్గు రవాణా కోసం సమర్థవంతమైన , పర్యావరణ హితకరమైన విధంగా ఉత్పత్తి నుంచి తొలిదశ రవాణా అనుసంధానతను పెంచడం, రైలు వ్యాగన్లపై ఆటోమేటిక్ లోడింగ్, బొగ్గు గ్యాసిఫికేషన్ , ద్రవీకరణ, బొగ్గు బెడ్ మీథేన్ అన్వేషణ వంటి అంశాలలో సంస్కరణలకుగట్టి అవకాశం ఉన్న అంశాలపై చర్చించారు.
ఉపాధి అవకాశాలను పెంచడంలో, వృద్ధిని పెంచడంలో గనుల రంగం అందించిన సహకారాన్ని ప్రధాని నరేంద్ర మోడీ సమీక్షించారు.
ఖనిజాల ఉత్పత్తిలో దేశ స్వావలంబనను మెరుగుపరచడం ,వాటి దేశీయ ప్రాసెసింగ్పై ప్రధానమంత్రి ప్రత్యేక దృష్టి పెట్టారు. ఖనిజ రంగం, తన కార్యకలాపాలను అంతర్జాతీయ ప్రమాణాల స్థాయికి తీసుకువెళ్లాలని ,అందుకు కార్యాచరణ ప్రణాళికను సిద్ధం చేయాలని వారికి సూచించారు.
సమర్థవంతమైన మైనింగ్ కార్యకలాపాల కోసం ఆధునిక సాంకేతిక పరిజ్ఞానాన్ని ఉపయోగించాల్సిందిగా ప్రధానమంత్రి ఈ సందర్భంగా గట్టిగా కోరారు.. ఆర్థిక వ్యవస్థవృద్ధికి, ప్రైవేటు పెట్టుబడులు పెరగడానికి వీలుగా అనుమతులు పొందడంలో జాప్యాన్ని తగ్గించాలని , రాష్ట్రాలతో భాగస్వామ్యం పెట్టుకోవాలని ఆయన సూచించారు..